Den Vest-Sjællandske Avis, 1842-05-17
Preussen. Jfølge Efterretninger fra Berlin at 2den d. M. vil Kongen den 7de i næste Maaned tiltræde Reisen til Petersborg over Posen og Danzig; paa Rheden ved Danzig vil det Russiske Dampskib "Jschora ligge parat til Hs. Majestæts Modtagelse Hamborg. Antallet af de i Hamborg afbrændte Huse og den ved Ulykken foraarsagede Skade angives forskjelligt. Man regner Antallet til 151600 Huse og Skaden fra 50 til 100 Mill. Mark Banco Mange Varer og Effecter ere assurerede i de Engelske Compagnier, mange ogsaa i Tydskland, især i Gotha. "Neue Zig." melder, at der er brændt 1740 numererede Huse foruden Udhuse og Magaziner; der er ogsaa brændt to af Jødernes Synagoger. Den Preussiske Statstidende melder, at den nye Børs, som var fuld af kostbare Effecter, reddedes fra Branden derved, at den beskyttedes af 40 Sprøiter, som vare i uafbrudt Virksomhed. Tagene og Murene vare bedækkede med uldne Tæpper, som bestandigt holdtes vaade. Man regner, at der er blevet spræng 300 Huse for at standse Jlden. Af Varer og Meubler skal der være brændt for 30 Mill. Mk. Bco. AfGalanteriehandlere gives der næsten slet ingen tilbage. Man melder, at Sprøiterne fra Kiel kom 4 til 5 Timer tidligere end de fra Lübeck. Den 10de Mai 1750 blev Hamborg ogsaa hjemsøgt af en Jldebrand, og den Gang brændte det 150 Fod høie St. Michaelstaarn. Fra mange Steder sendes der de Brandlidte betydelig Hjælp. Kongen af Preussen har sendt 25000 Rth, 2000 uldne Tæpper og 20000 Brød. Fra Altona Hr. Conferentsraad D. og Etatsraad B. hver sendt 3000 Mk., Senator He 2000 Mk.; Flækken Heide i Ditmarsken har sendt 2700 Mk. J Hannover ville Stænderne indbringe et Forslag om 100000 Rth. Fra Altona har Hjælpeforeningen modtaget over 60000 Mk. Bremen har aabnet Hamborg en Credit af 2 Mill. Thaler. Boghandlerforeningen i Leipzig har sendt 1700 Rth. til de brandlidte Boghandlere. De Huusvilde ere næsten samtlige bragte under Tag, til hvilket Øiemed den katholske Kirke, den Engelske Kirke og flere andre private og offentlige Bygninger ere indrømmede. En Hjælpeforening af Læger har dannet sig for at besørge de Syge den fornødne Pleie. Apothekerforeningen har besluttet at forsyne de syv brandlidte Apothekere med Materialier fra Lübeck. 10 Bogtrykkerier ere afbrændte, 10 andre beskadigede og kun faa ere blevne frelste; derfor har en Hjælpeforening af Bogtrykkere i Altona dannet sig og opfordrer samtlige Bogtrykkere til at yde de Brandlidte en Skjærv. Comiteen for den Nordtydske Musikforening har opfordret samtlige Kunstnere til at give Concerter til Fordeel for de Brandlidte. - Jlden var opkommet i et Huus, hvor der boer en Snedker og en Cigar fabrikant Cohn (født i Ringkjøbing.) Begge disse Mænd vare strax blevne arresterede, mindre, antog man, fordi de vare mistænkte for Brandstiftelse, end for at beskytte dem mod den ved slige Leiligheder ustyrlige Hamborgske Pebels mulige Excesser. - Blandt de afbrændte Bygninger ere 16 Hoteller (dog ventes en Belvedere og Streits Hotel snart at kunne restaureres), af hvilke de fleste findes paa Jungfernstieg og nærmeste Omegn. - Kongen af Preussen har befalet, at der i hans Staters samtlige Kirker og Communer skal indsamles en almindelig Kirke- og Huus-Collect for de Brandlidte i Hamborg, samt overgivet Ministrene for det Jndre og for de geistlige Anliggender det Hverv at udføre denne befaling.